บริเวณปลายเล็บมีรอยขีดเล็กๆหลายขีด ซึ้งไม่ใช่รอยขีดสีขาวของอาการขาดสารอาหาร เป็นสีแดงออกดำ ของนิ้วโป้งทั้ง2ข้าง อยากทราบเกิดจากอาการอะไรทำอย่างไรถึงจะหายครับ
สวัสดีค่ะ รอยขีดสีแดงออกดำที่ปลายเล็บอาจเกิดจาก-มะเร็งของเซลล์ที่สร้างเม็ดสีซึ่งอยู่ใต้เล็บ เห็นเป็นเส้นสีดำหรือน้ำตาลเข้ม เป็นทางยาวตั้งแต่โคนเล็บและไปถึงปลายเล็บได้-เป็นก้อนเลือดที่คั่งอยู่ในเล็บ อาจเกิดตามหลังการมีอุบัติเหตุที่เล็บ เลือดที่ออกตอนแรกจะเป็นสีแดง ต่อมาจะค่อยๆ เข้มขึ้นและเห็นเป็นสีดำได้-โรคเส้นเลือดอักเสบ-โรคที่เล็บอื่นๆเช่นสะเก็ดเงิน เชื้อราที่เล็บ แต่มักออกเป็นลักษณะเล็บเปราะ มีขุยร่วมด้วยแนะนำพบแพทย์เพื่อประเมินรอยโรคเพื่อให้ได้การวินิจฉัยที่แน่นอนที่สุดค่ะการดูแลตัวเองเบื้องต้น ไม่ไปแกะหรือตัดบริเวณที่มีรอยโรคเอง ในบางภาวะเช่นเลือดออกใต้เล็บ พอเล็บใหม่งอกขึ้นมาก็จะดันเล็บเก่าที่ผิดปกติให้ออกไปได้ จึงควรสังเกตอาการค่ะ ว่ารอยดังกล่าวนั้นได้หายไปตามการงอกของเล็บหรือไม่ ถ้ารอยอยู่ชัดเจน ขยายขนาดขึ้น เจ็บ ควรรีบพบแพทย์